**CENU APTAUJA NR. TNPz 2025/16**

**“Munīcijas piegāde mācību treniņu procesa nodrošināšanai Talsu novada Sporta skolai”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmeta apraksts:** “Munīcijas piegāde mācību treniņu procesa nodrošināšanai Talsu novada Sporta skolai” saskaņā ar Tehnisko specifikāciju un tehnisko piedāvājumu (1. pielikums).
	2. **Paredzamais līguma izpildes laiks:** 3 (trīs) mēnešu laikā no Līguma noslēgšanas brīža.
	3. **Preču piegādes adrese:** Kareivju iela 12, Talsi, Talsu novads, LV-3201.
	4. Līgums ar šīs cenu aptaujas uzvarētāju tiks noslēgts, pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 25. martam plkst. 10.00.**
	2. Kontaktpersona: Talsu novada Sporta skolas sporta organizators Kārlis Vanags, tālr. 26394514, e-pasts: skolusports@talsi.lv.
	3. Iesūtot piedāvājumu, pretendentiem **obligāti** jānorāda: Pieteikums cenu aptaujai **“Munīcijas piegāde mācību treniņu procesa nodrošināšanai Talsu novada Sporta skolai”**, identifikācijas Nr. TNPz 2025/16.
3. **Piedāvājuma noformēšana:**
	1. Pretendents ir reģistrēts atbilstoši Latvijas Republikas normatīvo aktu prasībām.
	2. Pretendents ir licencēts veikt sporta šaujamieroču munīcijas realizāciju saskaņā ar Ieroču aprites likuma un Ministru kabineta 2019. gada 7. maija noteikumiem Nr. 188 “Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs” vai atbilstoši reģistrācijas valsts normatīvo aktu prasībām. Pretendentam jāiesniedz spēkā esoša speciāla atļauja (licence) par tiesībām veikt sporta šaujamieroču munīcijas realizāciju (atvasinājums) vai apliecinājums, ka līdz līguma noslēgšanas brīdim pretendents iegūs speciālo atļauju (licenci) ieroču, munīcijas un speciālo līdzekļu realizācijai.
	3. Pretendentam iepriekšējo 3 (trīs) gadu laikā (2022., 2023., 2024. gads un 2025. gada periods līdz piedāvājumu iesniegšanai dienai) ir pieredze vismaz 1 (viena) līguma izpildē, kura ietvaros veikta sporta ieroču munīcijas piegāde. Pretendentam jāiesniedz pieredzes apraksts atbilstoši cenu aptaujas 3. pielikumam.
	4. Piedāvājumam pilnībā jāatbilst Instrukcijā pretendentam un tehniskajā specifikācijā un tehniskajā piedāvājumā noteiktajām prasībām (1. pielikums).
	5. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), kurā jānorāda kopējā līguma summa ar diviem cipariem aiz komata un aizpildītu tehnisko specifikāciju un tehnisko piedāvājumu (1. pielikums).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvātā cena nedrīkst pārsniegt **9 090,00 EUR** (deviņi tūkstoši deviņdesmit *euro*, 00 centi) bez PVN.
5. Apmaksa tiks veikta 10 (desmit) darba dienu laikā pēc piegādes pieņemšanas - nodošanas akta parakstīšanas un e-rēķina saņemšanas Talsu novada Sporta skolas oficiālajā e-adresē: \_DEFAULT@4090001651. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un tehniskajā piedāvājumā noteiktajām prasībām, kā arī citos gadījumos, kas noteikti normatīvajos aktos.